《解绾归至永丰继善伯熊宝臣敦礼昆仲皆化去》
宋代·曾丰

新自梅关返葛溪，天心不与我心违。
市廛城郭依元在，亲戚交游过半非。
纸上衔犹仍旧署，腰间带已减初围。
候门童稚倚庐老，幸不空教赋式微。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。